KIA Ginjaw Ginra, Ban Sau, Kawa Yang Kaw Gasat Poi Byin, Myen Si Hkala Law
Gang Dau Yang Ginwang Daw, Ban Sau mare kaw mare masha ni a U, wa ni gap sat sha nna pru wa ai HK.L.Y (63 + 381) ni hpe 22/4/ 2016 ya 1:30pm ten daram hta tinang KIA ni bom majan hte hkap gasat dat ai hta si ai ni hpe lup kau da nna hkala sawng masha ni hpe hpai nna pru wa ai myen dap ni hpe Kawa Yang kaw 5:45pm kaw na 6:30pm lapran tinang KIA hpyen hpung ni matut hkap gap gasat hta laja lana gasat poi byin ai lam na chye lu ai.
Myen dap ni tinang KIA ni hkap nga ai kaw nan gale pru wa ai majaw tsawm ra machyi hkrum mat ai lam, hkrap ngu hkrap ngoi marawn garu jahtau rawng nga ma ai lam matut na chye lu ai. Ndai laman myen hpyen ni KIA majan hta shani shagu grai si arum nga sai lam na chye lu ai.
kac_Latn kac_Latn kac_Latn